section_heading: Radnja priče
paragraph_text: Mark se predstavlja kao Miles i uspijeva prevariti Slobodne dendarijske plaćenike da poduzmu misiju oslobađanja klonova a koji se drže "zatvorenim" na Jacksonovom Skrovištu. Kad Miles za to sazna, pokušava spasiti svoje jedinice kao i mlađega brata, ali je ubijen igličnom granatom. Njegovo tijelo stavljaju u krioničku komoru u nadi da će ga kad umaknu od progonitelja uspjeti oživjeti, ali ona se uspijeva izgubiti u povlačenju. Bolničar koji je bio zadužen za kroničku komoru uspijeva ju sakriti od neprijatelja, ali malo nakon toga i on je ubijen, tako da nitko drugi ne zna gdje se ta komora sada nalazi.